China-mynontploffing: Dodetal styg na 37 | Nuus24
China: 17 mynwerkers vasgekeer ná ontploffing
China: 29 mynwerkers sterf in gasontploffing
Beijing – Die dodetal ná ‘n gasontploffing by ‘n steenkoolmyn in China het na 37 gestyg, met 10 mense wat nog vasgekeer is, het beamptes Vrydag gesê.Altesaam 154 werkers was ondergrond toe die ontploffing Woensdag die Xiaojiawan-myn in die Sichuan-provinsie in die suidweste van die land geruk het.Die ontploffing was een van die land se ergste mynongelukke in die afgelope jaar.Reddingswerkers het gesukkel om toegang te kry tot die deel waar die mynwerkers vasgekeer is, met temperature van tot 90 grade Celsius en hoë vlakke van giftige koolstofmonoksied.Nooddienswerkers het 34 lyke uit die myn gehaal en drie werkers wat gered is, het later aan hul beserings beswyk, het die amptelike Xinhua-nuusagentskap berig.Altesaam 17 ander word vir ernstige beserings behandel.Die stad se regering kon nie onmiddellik vir kommentaar bereik word nie, maar ‘n verklaring wat aanlyn gepubliseer is, het die dodetal op 37 bevestig.Die staatsmedia het Donderdag berig dat 26 mense dood is.– Volg Nuus24 op Twitter - Sapa - AFP
Lees meer oor: china | mynongelukke VOLGENDE OP NUUS24X